Viborger Samler, 1846-08-04
Roeskilde Stænder. J det 10de Møde anmeldte den kongl. Commissarius, at han fra Biskop Mynster havde modtaget et Brev, hvorefter han anseer det for tvivlsomt, om han overhovedet vil kunne give Møde i Forsamlingen, da der nok er indtraadt en Forbedring i hans Helbredstilstand, men at det gaaer langsomt dermed. Forsamlingen valgte derfor i hans Sted Etatsraad Stenfeldt med 24 Stemmer til Medlem af Petitions-Committeen. - Til foreløbig Behandling foretoges Placat om, at den nye Matrikul skal være uden Jndflydelse paa Hovedgaardenes Forpligtelse til at stille Rytterheste. Comiteen havde anbefalet Udk., og Jngen forlangte Ordet i den Anledning. J Anledning af Andragendet om en almindelig Revision af Næringslovgivningen nedsattes en Comitee, bestaaende af Raadmand Hansen, Cancellieraad Bang, Kjøbmand Sidenius, Justitsraad Stampe og Exam. juris Maaloe. Den kgl. Commissarius lod under Forhandlingen falde følgende Yttring: Hvad der mindst hører til den indledende Behandling af et privat Andragende, er, at benytte denne til at fremkomme med almindelige Angreb paa Regjeringen. Jeg maa overlade det til hvem der vil, at gjøre saadanne Angreb, jeg besvarer dem ikke." Dette foranledigede følgende Controvers. Justitsraad Ussing: Jeg kan ikke ganske tie til, hvad den kgl. Commissarius i Slutningen af sit sidste Foredrag har bemærket, som om der var skeet Angreb paa Regjeringen. Jeg veed vel ikke bestemt, om han derved har sigtet til mig; men for dette Tilfælde maa jeg bemærke, at jeg aldeles ikke har gjort noget Angreb paa Regjeringen; men, naar den kgl. Commissarius, selv ved sine Yttringer om at Regjeringen kunde ønske herfra at erholde Grundtrækkene til en almindelig Næringslovgivning angivne, naturligen har fremkaldt den bemærkning, at det maatte være Regjeringens Hverv at tage Jntiativet i en saa vigtig Sag, og udarbeide et Udkast, som kunde forelægges Stænderne, formaaer jeg ikke at indsee, at dette kan kaldes et Angreb paa Regjeringen. Om den kgl. Commissarius vil svare paa saadanne bemærkninger, eller ikke, maa naturligviis overlades til ham selv. – Den kgl. Commissarius: Jeg skal blot bemærke, at jeg ikke har kunnet sigte til den ærede 1ste Deputerede for Kjøbenhavn, hvis Foredrag ikke indeholdt noget Angreb paa Regjeringen; men der er under Debatterne faldet Yttringer, som jeg troer at have været beføiet til at betegne saaledes. – Høiesteretsadvocat Lehmann, Saa maadet altsaa vel være mig, som har havt den Ære at faae det Svar, at intet Svar var at erholde, og jeg skal da bringe i Erindring, at, hvad jeg har foreholdt den kgl. Commissarius, er dette: at, naar han atter her, som tidligere ved mange andre Leiligheder, har stillet Forsamlingen det Alternativ, enten at afholde sig fra at indgive noget Andragende, eller at levere en saadan Udarbeidelse, at selve Værket i Hovedsagen derved var gjort, og at altsaa Regjeringen ikke havde stort andet at gjøre, end at bringe det i Form, saa laae der heri fra den kgl. Commissarii Side en Miskjendelse af Forholdet mellem en Regjering og en Folkerepræsentation, og navnlig en Miskjendelse af, hvad der kan paalægges en Provindsialstænderforsamling, som hvert andet Aar er sammen i 2 Maaneder. – J det 11te Møde blev Capitain Buchwalds Andragende fra 114 Landhaandværkere i Holbeks Amt og større Næringsfrihed paa Landet henviist til den i et tidligere Møde, angaaende Andragendet om en almindelig Revision af Næringslovgivningen, nedsatte Comitee. – Capitain Buchwalds Andragende om almindelig Værnepligts Jndførelse blev, paa dertil af Præsidenten given Anledning, indtil videre udsat. Omsider er Nr. 2 af den holsteenske Stændertidende da indløben. Samme er dateret den 31te Juli og de deri meddeelte Forhandlinger gaae til 25de f. M. J Mødet den 17de havde Forsamlingen eenstemmig besluttet at indgive en Adresse til Kongen, og til at affatte Samme bleve følgende 7 Medlemmer udvalgt: Over- og Landrets-Advocat v. Prangen, Klosterprovst Grev v. Reventlow i Preetz, Over- og Landrets-Advocat Lock, Advocat Bargum, Borgmester Dr. Balemann, samt de Deputerede Rohwer og Mannshardt. J Mødet den 21 anmeldte Præsidenten, at han havde modtaget 6 Exemplarer af den af Forsamlingen i Neumünster opsatte Adresse, samt lignende fra Heide og Meldorff, som han vilde lade udlægge, paa det at Forsamlingen kunde gjøre sig bekiendt dermed. Da det hidtil har været Skik og Brug, at den kgl. Commissarius ikke deeltager i Forhandlingerne angaaende Adressen til Kongen, saa gjorde Com, i dette Møde Forsamlingen iforveien opmærksom paa, at det ikke var ham tilladt at modtage nogen Petition eller Forestilling fra Forsamlingen angaaende Arvefølge=Sagen; men søgte tillige paa bedste Maade at berolige Forsamlingen i saa Henseende, med den Forsikkring: at Folholden i Hertugdom merne vilde forblive aldeles uforandrede, at det kgl. aabne Brev slet ikke gav Anledning til nogen Bekymring, og at det aldrig kunde blive til nogen Velsignelse for et Land, naar de 4 Provindsialstænder-Forsamlinger stode i Strid med hinanden om Arvefølgen. Han formanede derfor Forsamlingen til muligst rolig Overveielse af Forholdene og Adressens Jndhold. J Mødet den 25de gjorde Præsidenten Forsamlingen bekjendt med, at den af Samme Aftenen iforveien besluttede Adresse til Kongen, paa Grund af sit Jndhold, ikke kunde modtages af den kgl. Commissarius; men var bleven ham (Præsidenten) tilbagesendt. For dette saaledes nu indtraadte Tilfælde havde den Deputerede for det 12te Kjøbstadsdistrict allerede tilstillet ham (Præsidenten) et Andragende, der gik ud paa: at søge Beskyttelse hos den tydske Forbunds-Forsamling imod de i det kgl. aabne Brev af 8de Juli d. A. indeholdte Krænkelser af Petitionsretten, samt udbede sig Forbundets Mægling i Henseende til Statsarvefølgen for Hertugdømmet Holsteen, i Tilfælde af det regierende Kongehuses Mands stammes Uddøen, saa at Hertugdommets Nettigheder maatte blive varetagne og snarest muligt fastsatte. Præsidenten lovede at ville tilstille den kgl. Commissarius en Afskrift af denne Proposition. Af den Deputerede for det andet Kjøbstadsdistrict havde han ligeledes modtaget et Forslag om, at den besluttede Adresse til Hs. Maj. Kongen, som Commissarius nægtede at modtage, med dertil hørende Actstykker skulde bringes til den høie tydske Forbunds-Forsamlings Kundskab. Ogsaa med Hensyn til denne Proposition vilde Præsidenten foranledige, at en Afskrift blev tilstillet den kgl. Commissarius, og at Forslaget iøvrigt blev trykt og snarest muligt omdeelt. (Hverken Neumunster-Adressen eller de holsteenske Stænders Adresse tilKongen findes aftrykte i Tidenden.) (Rd. Av.) Efterretning om et ledigt geistlig Embede.